# Úradný vestník C 63I/2022

| | ISSN 1977-1037 |
| --- | --- |
| Úradný vestník
  Európskej únie | C 063I |
| | |
| Slovenské vydanie | Informácie a oznámenia | Ročník 657. februára 2022 |

ISSN 1977-1037

Úradný vestník

Európskej únie

C 063I

Slovenské vydanie

Informácie a oznámenia

Ročník 657. februára 2022

---

| Obsah | Strana |
| --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Rada |
| 2022/C 63 I/01 | Oznámenie určené osobám, na ktoré sa vzťahujú reštriktívne opatrenia ustanovené v rozhodnutí (SZBP) 2017/1775 zmenenom rozhodnutím Rady (SZBP) 2022/157 a v nariadení Rady (EÚ) 2017/1770, ktoré sa vykonáva vykonávacím nariadením Rady (EÚ) 2022/156 o reštriktívnych opatreniach vzhľadom na situáciu v Mali | 1 |
| 2022/C 63 I/02 | Oznámenie určené dotknutým osobám, na ktoré sa vzťahujú reštriktívne opatrenia ustanovené v rozhodnutí Rady (SZBP) 2017/1775 a nariadení Rady (EÚ) 2017/1770 o reštriktívnych opatreniach vzhľadom na situáciu v Mali | 3 |

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

2022/C 63 I/01

Oznámenie určené osobám, na ktoré sa vzťahujú reštriktívne opatrenia ustanovené v rozhodnutí (SZBP) 2017/1775 zmenenom rozhodnutím Rady (SZBP) 2022/157 a v nariadení Rady (EÚ) 2017/1770, ktoré sa vykonáva vykonávacím nariadením Rady (EÚ) 2022/156 o reštriktívnych opatreniach vzhľadom na situáciu v Mali

1

2022/C 63 I/02

Oznámenie určené dotknutým osobám, na ktoré sa vzťahujú reštriktívne opatrenia ustanovené v rozhodnutí Rady (SZBP) 2017/1775 a nariadení Rady (EÚ) 2017/1770 o reštriktívnych opatreniach vzhľadom na situáciu v Mali

3

---

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

| 7.2.2022 | SK | Úradný vestník Európskej únie | CI 63/1 |
| --- | --- | --- | --- |

7.2.2022

SK

Úradný vestník Európskej únie

CI 63/1

---

Oznámenie určené osobám, na ktoré sa vzťahujú reštriktívne opatrenia ustanovené v rozhodnutí (SZBP) 2017/1775 zmenenom rozhodnutím Rady (SZBP) 2022/157 a v nariadení Rady (EÚ) 2017/1770, ktoré sa vykonáva vykonávacím nariadením Rady (EÚ) 2022/156 o reštriktívnych opatreniach vzhľadom na situáciu v Mali

(2022/C 63 I/01)

Nasledujúce informácie sú určené osobám, ktoré sa uvádzajú v prílohe II k rozhodnutiu Rady (SZBP) 2017/1775 (1) zmenenému rozhodnutím Rady (SZBP) 2022/157 (2) a v prílohe Ia k nariadeniu Rady (EÚ) 2017/1770 (3), ktoré sa vykonáva vykonávacím nariadením Rady (EÚ) 2022/156 (4) o reštriktívnych opatreniach vzhľadom na situáciu v Mali.

Rada Európskej únie sa rozhodla zaradiť tieto osoby na zoznam osôb, na ktoré sa vzťahujú reštriktívne opatrenia ustanovené v rozhodnutí (SZBP) 2017/1775 a v nariadení (EÚ) 2017/1770 o reštriktívnych opatreniach vzhľadom na situáciu v Mali. Dôvody zaradenia týchto osôb na zoznam sa uvádzajú v príslušných záznamoch v uvedených prílohách.

Dotknuté osoby upozorňujeme na možnosť požiadať príslušné orgány dotknutého členského štátu alebo členských štátov uvedené na webových stránkach v prílohe II k nariadeniu (EÚ) 2017/1770 o reštriktívnych opatreniach vzhľadom na situáciu v Mali o povolenie použiť zmrazené finančné prostriedky na základné potreby alebo osobitné platby (pozri článok 4 uvedeného nariadenia).

Dotknuté osoby môžu predložiť Rade žiadosť o opätovné posúdenie rozhodnutia zaradiť ich na uvedené zoznamy, ku ktorej musia pripojiť požadovanú podpornú dokumentáciu. Každú takúto žiadosť je potrebné podať pred 1. októbrom 2022 na túto adresu:

| Conseil de l’Union européenne |
| --- |
| Secrétariat général |
| RELEX 1 Affaires Mondiales et Horizontales |
| Rue de la Loi 175 |
| 1048 Bruxelles |
| BELGIQUE |

Conseil de l’Union européenne

Secrétariat général

RELEX 1 Affaires Mondiales et Horizontales

Rue de la Loi 175

1048 Bruxelles

BELGIQUE

e-mail: sanctions@consilium.europa.eu

V súlade s článkom 4 rozhodnutia (SZBP) 2017/1775 a článkom 12 nariadenia (EÚ) 2017/1770 sa prípadné pripomienky zohľadnia na účely pravidelného preskúmavania zo strany Rady.

Dotknuté osoby sa tiež upozorňujú na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

---

(1)  Ú. v. EÚ L 251, 29.9.2017, s. 23.

(2)  Ú. v. EÚ L 25 I, 4.2.2022, s.7.

(3)  Ú. v. EÚ L 251, 29.9.2017, s. 1.

(4)  Ú. v. EÚ L 25 I, 4.2.2022, s. 1.

---

| 7.2.2022 | SK | Úradný vestník Európskej únie | CI 63/3 |
| --- | --- | --- | --- |

7.2.2022

SK

Úradný vestník Európskej únie

CI 63/3

---

Oznámenie určené dotknutým osobám, na ktoré sa vzťahujú reštriktívne opatrenia ustanovené v rozhodnutí Rady (SZBP) 2017/1775 a nariadení Rady (EÚ) 2017/1770 o reštriktívnych opatreniach vzhľadom na situáciu v Mali

(2022/C 63 I/02)

Dotknuté osoby sa v súlade s článkom 16 nariadenia Európskeho parlamentu a Rady (EÚ) 2018/1725 (1) upozorňujú na tieto skutočnosti:

Právnym základom pre toto spracúvanie údajov je rozhodnutie Rady (SZBP) 2017/1775 (2) zmenené rozhodnutím Rady (SZBP) 2022/157 (3) a nariadenie (EÚ) 2017/1770 (4), ktoré sa vykonáva vykonávacím nariadením Rady (EÚ) 2022/156 (5).

Prevádzkovateľom pre toto spracovanie údajov je oddelenie RELEX 1 generálneho riaditeľstva pre vonkajšie vzťahy – RELEX na Generálnom sekretariáte Rady, ktoré je možné kontaktovať na adrese:

| Conseil de l’Union européenne |
| --- |
| Secrétariat général |
| RELEX 1 Affaires Mondiales et Horizontales |
| Rue de la Loi 175 |
| 1048 Bruxelles |
| BELGIQUE |

Conseil de l’Union européenne

Secrétariat général

RELEX 1 Affaires Mondiales et Horizontales

Rue de la Loi 175

1048 Bruxelles

BELGIQUE

e-mail: sanctions@consilium.europa.eu

Cieľom spracúvania údajov je vytvorenie a aktualizácia zoznamu osôb, na ktoré sa vzťahujú reštriktívne opatrenia ustanovené v rozhodnutí (SZBP) 2017/1775 zmenenom rozhodnutím (SZBP) 2022/157 a v nariadení (EÚ) 2017/1770, ktoré sa vykonáva vykonávacím nariadením (EÚ) 2022/156.

Dotknuté osoby sú fyzické osoby, ktoré spĺňajú kritériá zaradenia na zoznam ustanovené v rozhodnutí (SZBP) 2017/1775 a nariadení (EÚ) 2017/1770.

Zozbierané osobné údaje zahŕňajú údaje potrebné na správnu identifikáciu dotknutých osôb, odôvodnenie a všetky ostatné súvisiace údaje.

Získané osobné údaje sa môžu podľa potreby poskytnúť Európskej službe pre vonkajšiu činnosť a Komisii.

Bez toho, aby boli dotknuté obmedzenia ustanovené v článku 25 nariadenia (EÚ) 2018/1725, žiadosti o uplatnenie práv dotknutých osôb, ako napríklad práva na prístup, práva na opravu a práva namietať, budú zodpovedané v súlade s nariadením (EÚ) 2018/1725.

Osobné údaje sa budú uchovávať 5 rokov od vyradenia dotknutej osoby zo zoznamu osôb, na ktoré sa vzťahujú reštriktívne opatrenia, alebo od uplynutia platnosti opatrenia, alebo – v prípade, že sa už začalo súdne konanie – počas obdobia trvania súdneho konania.

Bez toho, aby boli dotknuté súdne, správne alebo mimosúdne opravné prostriedky, môžu dotknuté osoby podať sťažnosť európskemu dozornému úradníkovi pre ochranu údajov podľa nariadenia (EÚ) 2018/1725.

---

(1)  Ú. v. ES L 295, 21.11.2018, s. 39.

(2)  Ú. v. ES L 251, 29.9.2017, s. 23.

(3)  Ú. v. ES L 25 I, 4.2.2022, s. 7.

(4)  Ú. v. ES L 251, 29.9.2017, s. 1.

(5)  Ú. v. ES L 25 I, 4.2.2022, s. 1.

---